2020. gada 10. martā Noteikumi Nr. 124

Rīgā (prot. Nr. 10 2. §)

**Grozījumi Ministru kabineta 2015. gada 27. oktobra noteikumos Nr. 617 "Darbības programmas "Izaugsme un nodarbinātība" 1.2.2. specifiskā atbalsta mērķa "Veicināt inovāciju ieviešanu komersantos" 1.2.2.1. pasākuma "Atbalsts nodarbināto apmācībām" pirmās un otrās projektu iesniegumu atlases kārtas īstenošanas noteikumi"**

Izdoti saskaņā ar

Eiropas Savienības struktūrfondu un

Kohēzijas fonda 2014.–2020. gada

plānošanas perioda vadības likuma

20. panta 13. punktu

Izdarīt Ministru kabineta 2015. gada 27. oktobra noteikumos Nr. 617 "Darbības programmas "Izaugsme un nodarbinātība" 1.2.2. specifiskā atbalsta mērķa "Veicināt inovāciju ieviešanu komersantos" 1.2.2.1. pasākuma "Atbalsts nodarbināto apmācībām" pirmās un otrās projektu iesniegumu atlases kārtas īstenošanas noteikumi" (Latvijas Vēstnesis, 2015, 218. nr.; 2016, 239. nr.; 2017, 119. nr.; 2018, 137. nr.; 2019, 92. nr.) šādus grozījumus:

1. Svītrot 15.1 punktu.
2. Svītrot 16.1 punktu.
3. Svītrot 23.3. apakšpunktu.
4. Izteikt 26.1 punktu šādā redakcijā:

"26.1 Lēmumu par komercdarbības atbalsta piešķiršanu pirmās un otrās atlases kārtas projektiem var pieņemt līdz Komisijas regulas Nr. 1407/2013 7. panta 4. punktā un Komisijas regulas Nr. 651/2014 58. panta 4. punktā noteiktajam termiņam."

1. Aizstāt 34. punktā vārdus "attiecināmajām izmaksām" ar vārdiem "ERAF finansējuma apmēra".
2. Aizstāt 38. punktā skaitļus un vārdu "23.1.1., 23.2. un 23.3." ar skaitļiem un vārdu "23.1.1. un 23.2.".
3. Papildināt noteikumus ar 49.1 punktu šādā redakcijā:

"49.1 Ja finansējuma saņēmējs ir pārkāpis Komisijas regulas Nr. 1407/2013 prasības vai finansējuma saņēmēja projektā gala labuma guvējs ir pārkāpis Komisijas regulas Nr. 651/2014 prasības, attiecīgi finansējuma saņēmējam vai gala labuma guvējam ir pienākums atmaksāt visu projekta ietvaros saņemto komercdarbības atbalstu kopā ar procentiem, kuru likmi publicē Eiropas Komisija saskaņā ar Komisijas 2004. gada 21. aprīļa Regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk – Komisijas regula Nr. 794/2004), 10. pantu, tiem pieskaitot 100 pamata punktus, no dienas, kad komercdarbības atbalsts tika izmaksāts finansējuma saņēmējam vai gala labuma guvējam, līdz tā atgūšanas dienai, ievērojot Komisijas regulas Nr. 794/2004 11. pantā noteikto procentu likmes piemērošanas metodi."

Ministru prezidents A. K. Kariņš

Ekonomikas ministrs R. Nemiro